Resepte - Smaaklikste vleisresepte I Nieuwoudtville Slaghuis | Nieuwoudtville Slaghuis
Slegs die smaaklikste vleisresepte is goed genoeg vir die beste vleis. Loer gerus na hierdie resepte vir inspirasie.
Lamsboud met knoffel en boegoe-vulsel
Sjef Mynhardt Joubert (van Kokkedoor-faam) het hierdie resep spesiaal voorberei en sê hy weet dat daar seker niks nuut is onder die son nie, maar die idee van die smaak van boegoe en lam het homself kom tuismaak in sy gedagtes toe hy dit uitgewerk het. Groot was sy opgewondenheid toe hy die eerste happie neem en besef hier het iets spesiaals gebeur! Hy rooster dan die boud weer na gaarmaak in ’n krans van roosmaryntakke en konfettibos (wat soos tiemie gebruik kan word). Klik hier vir die oorspronklike resep en ander.
1 koppie boegoeblare
sout en peper 1 halwe handvol koljanderkorrels geskroei
1 bottel goeie witwyn
4 uie in kwarte gesny, met die skil
500 ml lamaftreksel
Paar takkies roosmaryn en konfettibos
Sjef Mynhardt Joubert sê hy is- en was nog altyd ’n slaai-liefhebber, maar van die gawe soort. "Iemand het eenkeer gesê dat geen suinige mens ’n toebroodjie moet maak nie, en ek voel dieselfde oor ’n slaai. ’n Lekker slaai moet teksture hê en ek is mal oor ’n souserigheid by my slaai. Die helder kleure van die granate en vye asook die versuikerde beet maak hierdie slaai ook ’n fees vir die oog," sê hy. Die vleis word stadig gerooster in die oond met lamaftreksel. Die lekker van hierdie vleis is dat die hele blad gaargemaak kan word en dan gebruik kan word deur die week soos benodig. Die slaai is heerlik saam met lekker vars brood en is wonderlik vir onverwagte gaste. Klik gerus hier om die oorsponklike resep- en ander te besigtig.
1,2 kg lamsblad
sout en peper 500 ml aangemaakte lam-aftreksel
20 g vars koljander
20 g vars basiliekruid
1 koppie vars granaatpitte
10 vye vars of geblik
1 komkommer in spaghetti-repe gesny
3 tot 4 gestreepte bete of gewone ingelegde beet
125 ml mayonnaise aangemaak met 1 eetlepel gekapte ingemaakte beet
Stel jou oond op 180 grade Celsius en vryf die blad in met olyfolie, sout en peper en plaas in ’n oondvaste skottel of oondpan, giet die aftreksel en die wyn in die pan, bedek met deksel of swaargewig-foelie en bak vir omtrent ’n uur en ’n half tot twee ure totdat die vleis van die been af kom en heerlik sag is. Laat afkoel en trek die vleis in repies vir die slaai, bêre die res in die yskas of vries in porsies vir maklike verdere gebruik.
Maak ’n vinnige slaaisous deur ’n paar koljander- en basiliekruidblare fyn te kap en te meng met die olyfolie en suurlemoensap en -skil, asook ’n teelepel lamspeserye.
Sit nou die slaai aanmekaar met die repies lam, blare, komkommer, granate, vye, slaaisous en beetgegeurde mayonnaise.
Die bekende kosskrywer Karen Hart betower met die ongelooflike geurespel van hierdie heerlike lamskenkelskottel. ’n Kombinasie van tiemie en lemoen laat die smaakbekertjies rieldans van genot. Dis soos ouma dit gemaak het - net baie, baie lekkerder! Klik gerus hier vir die oorspronklike resep- en nog ander op Toorkombuis.
Genoeg vir 4.
1 groot wortel, geskraap en in klein blokkies gekap
2 selderystingels, in stukkies gekap
6 - 8 tiemietakkies
sap en gerasperde skil van 1 lemoen
Verhit die olie in ’n swaarboompot oor matige hitte en braai die uie, wortel en seldery daarin totdat die ui sag en deurskynend is. Voeg die knoffel en brandrissie by en braai vir nog ’n minuut of twee voordat jy die skenkels byvoeg.
Laat die skenkel stadig saam met die bestanddele in die pot braai totdat dit van kleur verander en ’n bruinerige sous begin vorm. Voeg die res van die bestanddele by en bring tot kookpunt.
Bedek die pot en plaas in ’n voorverhitte oond van 180⁰C vir 1½ tot 2 uur. Skep die skenkels in ’n opdienbak en kook die sous in die kastrol af tot dit ongeveer met die helfte verminder het en giet bo-oor die skenkels. Bedien met pastarys, kapokaartappels of stampmielies.
Geroosterde varkboud met lemoen
Karen Hart, bekende kosskrywer, het 'n heerlike resep vir geroosterde varkboud. Dit behoort genoeg te wees vir 6, maar mik eerder vir 4 - dis groter bederf. Klik gerus hier vir die oorspronklike resep en nog meer op Toorkombuis.
1 varkboud, kleinerig van so om en by 1 – 1,5 kg
’n mengsel van sout en peper en droë origanum
3 groterige uie, in dikkerige skywe gesny
350 ml varsuitgedrukte lemoensap, deur ’n sif gegooi
¼ teelepel rissievlokkies
¼ teelepel droë origanum
Maak snypatrone met ’n skerp messie in die spekvel van die boud, maar wees versigtig om nie tot in die vleis in te sny nie.
Meng ’n bietjie sout en varsgemaalde peper met die mengsel van sout, peper en origanum. Vryf die boud eers met ‘n bietjie olyfolie in en volg dan met dié mengsel. Vryf dit ook tussen die gleufies wat jy in die spekvel gesny het in.
Plaas die boud in ’n oondroosterpan wat net-net groot genoeg vir die boud is en rangskik die uieskywe rondom. Smelt die botter in ’n kastrolletjie en voeg die lemoensap en -skil by, ook die knoffel, rissievlokkies, origanum en sout en peper na smaak. Giet die mengsel in die pan om die boud. Moenie dat die vloeistof aan die velkant bo raak nie.
Plaas die oondroosterpan in ’n voorverhitte oond van 200⁰C en rooster vir 20 minute. Verlaag die hitte en rooster vir nog 1 uur tot 1 uur 10 minute. Laat die vleis vir minstens 15 minute rus wanneer dit uit die oond kom.
Sny in mooi skywe en bedien met die pansappe op rys of kapokaartappel.
Teken aan om die nuutste spesiale aanbiedinge, promosies en inligting te ontvang.
© 2020 Nieuwoudtville Slaghuis. Alle Regte Voorbehou. Digitale Projekbestuur deur Lightspeed Digital Media.